Міністэрства па падатках і зборах Рэспублікі Беларусь

Міністэ́рства па пада́тках і збо́рах Рэспу́блікі Белару́сь — ведамства ўраду Беларусі, упаўнаважанае парадкаваць падаткаабкладаньне. Міністар па падатках і зборах прызначаецца й здымаецца з пасады прэзыдэнтам. З 14 студзеня 2025 году пасаду міністра займае Дзьмітры Кійко. Будова Апарат — 7 галоўных управаў, 5 управаў, аддзел. Інспэкцыі вобласьцяў, гарадоў ды раёнаў. Задачы нагляд за выкананьнем заканадаўства аб падаткаабкладаньні, прадпрымальніцтве, рамёствах ды адпачынку за горадам, таксама за падачаю заяваў фізычнымі асобамі аб даходах ды маёмасьці; нагляд за выкананьнем заканадаўства аб вытворчасьці, абароце ды рэкляме сьпіртовых ды тытунёвых вырабаў; нагляд за выкананьнем заканадаўства аб гульнявым бізнэсе; улік належных да выплаты й выплачаных сумаў падаткаў; распрацоўка прапановаў аб перайманьні расейскага парадку вылічэньня й выплаты падаткаў, падатковага ўліку й нагляду; валютны нагляд; папярэджаньне, выяўленьне й спыненьне парушэньняў заканадаўства аб падаткаабкладаньні; удзел у распрацоўцы міжнародных дамоваў аб падаткаабкладаньні. Паўнамоцтвы атрыманьне ад падаткаплатніка зьвестак аб ягонай дзейнасьці ды маёмасьці; бясплатнае атрыманьне ад установаў ды фізычных асобаў дакумэнтальных заключэньняў адмыслоўцаў; атрыманьне доступу да ды перадача ўрадавым установам асабістых зьвестак; спагнаньне нясплочаных падаткаў ды грошай ад збыту адабранай урадам маёмасьці; выяўленьне маёмасьці падаткаплатнікаў і даўжнікоў; спыненьне абслугоўваньня рахункаў падаткаплатнікаў; прапанова аб забароне грамадзянам выезду з краіны; вынясеньне прапановы аб спыненьні дзейнасьці ўстановаў ды індывідуальных прадпрымальнікаў, таксама загаду аб тэрміновым выпраўленьні парушэньня ўмоваў ліцэнзіі; зварот з позваю ў суд; выклік падаткаплатнікаў ды ўладальнікаў зьвестак аб іх дзейнасьці; праверка пасьведчаньняў ды асабісты дагляд падаткаплатнікаў; праверка на зямлі і ў памяшканьні падаткаплатніка; патрабаваньне ды праверка ўліку маёмасьці падаткаплатніка, апячатваньне памяшканьняў ды месцаў захоўваньня ягоных дакумэнтаў і маёмасьці; закуп тавараў ды замова паслугаў для праверкі выкананьня заканадаўства; выкарыстаньне прыладаў гука- й відэазапісу, капіяваньня ды сканаваньня выяваў, фатаздымачоў пры зборы доказаў правапарушэньня; спын гандлю падаткаплатнікаў на 2 сутак; адбор у падаткаплатніка арыгіналаў дакумэнтаў; адбор тавараў, што зьяўляюцца прадметамі або прыладамі правапарушэньня; забесьпячэньне знаходжаньня сваіх супрацоўнікаў на зямлі і ў памяшканьні падаткаплатніка; крыптаграфічная абарона электронных дакумэнтаў лічбавым подпісам ды распаўсюд адчыненых ключоў праверкі тых подпісаў; распрацоўка пастановаў аб паддаткаабкладаньні; касаваньне неправамоцных рашэньняў ведамасных інспэкцыяў; стварэньне, ператварэньне й касаваньне ведамасных ўстановаў; кіраваньне ведамаснай маёмасьцю. Мінуўшчына 19 сьнежня 2002 году А. Лукашэнка падпісаў Падатковы кодэкс Беларусі, які абнародавалі 9—10 студзеня 2003 году ў газэце «Зьвязда». Па выніках 2015 году Міністэрства па падатках і зборах Беларусі ўтварыла звыш 70 % даходнай часткі каштарысу Рэспублікі Беларусь. Пагатоў індывідуальныя прадпрымальнікі (ІП) забясьпечылі 2 % падатковых паступленьняў. У 2017 годзе спагнаньні ў выніку праверак прынесьлі каля 15 % падаткаў. Крыніцы Вонкавыя спасылкі Міністэрства па падатках і зборах Беларусі